Odd Steffen Dalgard

Odd Steffen Dalgard (født 29. juni 1931 i Bærum, død 4. april 2011 i Oslo) var en norsk sosialpsykiater.

Dalgard, som var sønn av Olav Dalgard, tok artium i 1949 og embedseksamen i medisin i 1956 ved Universitetet i Oslo. I studietiden var han blant annet medlem av Studentersamfundets styre. Etter turnustjeneste i Nord-Norge var han ansatt ved Ila fengsel. Fra 1959 til 1967 var han ansatt ved Gaustad sykehus. Han spesialiserte seg i psykiatri og ble dr.med. i 1968. I 1969 ble han dosent ved Universitetets psykiatriske klinikk på Vinderen, og i 1978 professor og overlege på Regionssykehuset i Tromsø. I 1980-årene var han overlege på Ullevål sykehus og i 1990-årene leder for Senter for sosialt nettverk og helse.

Dalgard hadde studieopphold i Edinburgh, Philadelphia og ved Harvard University og ble påvirket av blant andre Ørnulv Ødegård og Alexander Leighton.

Referanser

Eksterne lenker
Odd Steffen Dalgard på Worldcat

Norske psykiatere
Norske medisinprofessorer
Personer fra Bærum kommune